  Майя Бывальцева Ёрос газетъёслы гожтӥськемез Удмуртиын муниципал кылдытэтъёслэн тӧрооссылэсь ужамзылэсь пайдалыксэ дунъянэ пыртыны быгатозы. Элькун тӧролэн резиденцияз ортчем аппарат кенешонын 17-тӥ коньывуонэ со сярысь вераз Удмуртиысь печатья но калыке ивортодэт вӧлмытонъя агентстволэн кивалтӥсез Алексей Воронцов. Солэн кылъёсызъя, газетъёслы гожтӥськон кулэсмемен, кулэ ивортодэтэз паськыт вӧлмытонлы кышкытлык кылдыны быгатэ. «Соин валче, гожтӥськон понна кылкутонэз муниципал кылдытэтъёслэн тӧрооссы борды юнматыны ӵектӥсько. Газетъёслы гожтӥськемез каръёслэн но ёросъёслэн тӧрооссылэсь ужамзылэсь пайдалыксэ дунъянэ пыртыны», — вераз Воронцов. Со пусйиз, ёрос кивалтӥсьёслы тунсыко луыны кулэ, калык валтӥсь ужрадъёс сярысь мед тодоз шуыса. Тегъёс: Мерлык СМИ Удмуртия муниципалтӧрлыкъёс Печатьянокалыкеивортодэтвлмытонъяагентство  